Divyanka Tripathi Vivek Dahiya Karva Chauth : करवाचौथ के व्रत की धूम एंटरटेनमेंट की दुनिया में भी दिखी। जहां बॉलीवुड के तमाम सितारे इस मौके पर अपनी तस्वीरों के साथ सामने आए वहीं टीवी की दुनिया भी इससे अछूती नहीं थी। कुल मिला कर, पर्दा बड़ा हो या छोटा, सभी करवाचौथ के मौके रोमांटिक अंदाज में नजर आए।
ऐसे में टीवी की डॉक्टर इशिता यानी दिव्यांका त्रिपाठी ने भी अपने पति और एक्टर विवेक दहिया के लिए व्रत रखा था। वैसे वह किसी पार्टी में नजर नहीं आईं लेकिन लाल साड़ी में उन्होंने विवेक के साथ रोमांटिक टाइम बहुत अच्छे से बिताया। इस मौके पर दिव्यांका त्रिपाठी वाकई बेहद खूबसूरत लग रही थीं। बेशक ये भी एक वजह हो सकती हो कि विवेक उनके साथ अकेले ही कुछ वक्त बिताना चाहते हों। तभी तो पूजा के बाद विवेक और दिव्यांका त्रिपाठी लॉन्ग ड्राइव पर गए थे।
हालांकि दिव्यांका त्रिपाठी की तरह विवेक इस मौके पर ट्रडिशनल आउटफिट में नजर नहीं आए। उन्होंने जींस और टी-शर्ट पहनी थी, जिसमें वह हमेशा की तरह कूल दिख रहे थे। वैसे इस ड्राइव के दौरान दोनों ने शाहरुख खान के रोमांटिक गाने भी खूब सुने। बता दें कि दिव्यांका त्रिपाठी को ये हैं मोहब्बतें ये बेहद पॉपुलैरिटी मिली है और अब वह जल्द ही एकता कपूर की वेब सीरीज में एक शेफ के रोल में नजर आने वाली हैं।
दिव्यांका त्रिपाठी और विवेक ने कुछ समय पहले शादी की थी। उससे पहले दिव्यांका त्रिपाठी का एक्टर शरद मल्होत्रा से ब्रेकअप हुआ था जिसके बाद वह बुरी तरह टूट गई थीं। लेकिन विवेक के साथ दिव्यांका त्रिपाठी को देखने पर लगता है कि इससे बेहतर साथी उनको कोई और नहीं मिल सकता था!